Током НАТО бомбардовања 1999. Шангај је претпео знатна разарања и велику еколошку штету, јер се нашао у троуглу стратешки важних тачака: рафинерије, термоелектране и Жежељевог моста преко Дунава. Неколико бомби велике разорне моћи пале су у непосредну близину насеља, а две у само насеље. Нема куће која није претрпела штету. Оштећена је школа, амбуланта, месна заједница и дечји вртић. Током ваздушног напада 7. јуна 1999. насеље је погођено пројектилима ваздух - земља и том приликом је погинуо становник насеља Милан Бајић, док су Сулејман Далипи и његова два сина тешко рањени, а још шест особа је било лакше рањено.